قام الإعلامي عمرو أديب، بنشر تغريدتين على حسابه الشخصي على موقع التواصل الاجتماعي "تويتر" بعد خسارة المنتخب المصري أمام أوروجواي، قائلًا: "اوعى اسمع حد بينتقد المنتخب اوعى حد يهاجمهم الرجاله عملوا اللي عليهم واكتر محدش قصر وكانوا على المستوى خسروا بشرف ورفعوا راس الكرة المصرية واجبروا اوروجواي على احترامهم تحيا مصر".
وتابع "أديب": "انتوا اللي كسبتوا الماتش انتوا اللي قهرتوا اوروجواي وسواريز انتو عملتوا تاريخ النهارده احنا فخورين بيكم واحنا ما كناش اصلا بنحلم بالماتش ده واللهي ابطال الف مبروك وبطل يا شناوي وعبقري يا فتحى وشكرا يا حجازي ومستنييك يا صلاح توصلنا".
كما قام بنشر مقطع "فيديو"، عبر حسابه الشخصي على "تويتر"، قائلًا: "كل سنة وإنتوا طيبين، حسكوا عينكوا أشوف حد بيهاجم المنتخب المصري بعد ماتش أوروجواي، ولاد رجالة عملوا ماتش جميل، وأوروجواي غُلب حمارها مكانوش عارفين يعملوا معانا إيه، إحنا مكانش داخلين الماتش وسعداء بيه إللي رفع طموحتنا هو إن اللعب كان كويس، الحمدلله عملنا إللي علينا، والشناوي كان عبقري ودخل التاريخ من أوسع أبوابه".